

Tlačová správa Bratislava 2. 4. 2019

**DACHSER sa sústreďuje na udržateľný rast**

**Poskytovateľ logistických služieb zaznamenáva 5,5 percentný rast. Hlavným hnacím motorom rastu zostáva európsky export. Nové rekordy zaznamenali v oblasti počtu zásielok, tonáže a pracovnej sily.**

V roku 2018 DACHSER opäť zaznamenal výrazný rast. Poskytovateľ logistických služieb zvýšil svoje konsolidované čisté príjmy o 5,5 percenta na 5,57 miliárd euro. Rovnako ako v minulom roku narástlo množstvo zásielok, a to o 2,5 percenta na 83,7 milióna. Ich objem vzrástol o 3 percentá na 41,3 miliónov metrických ton.

Rekordnú výšku dosiahol aj celkový počet zamestnancov DACHSER. V roku 2018 ich bolo 30 609, čo je o 1 511 viac ako v predchádzajúcom roku.

Globálny rast tohto poskytovateľa logistických služieb bol opäť podporovaný ekonomickými podmienkami. Avšak, niektoré výzvy sa stali zjavnejšími: nedostatok profesionálnych vodičov a logistických operátorov, potenciálne hluché miesta zapríčinená výraznými sezónnymi špičkami a nedostatkom kapacít. Ďalej je tu vzrastajúca neistota ohľadom limitov pre dieselové vozidlá, Brexitu a budúcich medzinárodných obchodných vzťahov. „V roku 2018 bolo jasné, že sa logistika musí vysporiadať s obmedzeným množstvom zdrojov,“ vysvetľuje Bernhard Simon, CEO DACHSER SE. „Je preto dôležité riešiť rast a vysporiadať sa s ním takým spôsobom, aby sme udržali kvalitu, procesy a cenu v zdravej rovnováhe. Naši zamestnanci aj zákazníci môžu profitovať iba z udržateľného rastu.“

**Detailný pohľad**

V oblasti cestnej logistiky Road Logistics – ktorá zahŕňa prepravu a skladovanie priemyselného tovaru (European Logistics) a jedla (Food Logistics) – zaznamenal DACHSER v roku 2018 opäť dynamický rast a navýšil svoj čistý konsolidovaný príjem o 6,6 percenta na 4,47 miliardy eur.

Najsilnejší nárast čistého príjmu zaznamenala oblasť európskej logistiky European Logistics (EL), a to až o 7 percent na 3,55 miliárd euro. Množstvo zásielok aj ich objem vzrástol o 3,1 percenta. „Všetky štyri regionálne obchodné jednotky výrazne napomohli posilnenie siete. A práve vďaka sieti v exportnom businesse je zaručený pokračujúci rast a vplyv na vzájomný rast,“ hovorí Simon.

Taktiež oblasť potravinovej logistiky Food Logistics DACHSER vykazuje za rok 2018 vysoké čísla. Konsolidovaný čistý príjem vzrástol o 5,3 percenta na 917 miliónov euro. V porovnaní s predchádzajúcim rokom sa počet zásielok nijako výrazne nezmenil, čo však bolo kompenzované dvojpercentným nárastom ich objemu. „Pokračujeme v stratégii zameranej na kvalitu našich služieb a vypláca sa to. Food Logistics DACHSER zaznamenáva už niekoľko rokov pozitívny vývoj a v národnej preprave a v zmluvnej logistike generuje rast. Môžeme tiež vidieť postupné narastanie cezhraničnej dopravy,“ komentuje Simon. „Na druhej strane, na tento segment ťažko dolieha nedostatok skladovacích priestorov a vodičov v kombinácii so sezónnou fluktuáciou objemov.“

Na poli leteckej a námornej logistiky **Air & Sea Logistics** sa opäť prejavila volatilita. V dôsledku výmenných kurzov, zníženia sadzieb za prepravu a pokles tonáže na trase Čína – Európa konsolidovaný čistý príjem stagnuje na zhruba 1,19 miliardách euro. 2,9 percentný pokles v počte dodávok bol vyvážený nárastom objemu – predovšetkým v lodných nákladoch – o 6,6 percenta. „Do roku 2020 plánujeme nahradiť všetky jednotlivé riešenia naším systémom prepravného manažmentu Othello, ktorý sme v rámci firmy vyvinuli. V roku 2018 sme dokončili zavedenie systému v Číne, čím sme položili základný kameň celého projektu,“ vysvetľuje Simon. „Kľúčom k udržateľnému rastu leteckej a námornej prepravy je perfektné zvládnutie všetkých rozhraní a hlboká integrácia našich logistických systémov. Ako sme videli na príklade našej európskej pozemnej dopravy, investície do integrácie a štandardizácie sa v tomto prípade tiež oplatia.“

**Investície do siete a personálu**

V čase zmenšujúcich sa zdrojov je investícia do personálu, kapacít a inovácií rozhodujúca pre pokračujúci rozvoj DACHSER. V roku 2018 investovala spoločnosť 126 miliónov eur do rozvoja logistických zariadení, IT systémov a technického vybavenia. Pre rok 2019 má na tento účel vyčlenených 234 miliónov eur. DACHSER tiež kladie veľký dôraz na tréningové programy a tento prístup sa ukázal ako nesmierne úspešný, predovšetkým pokiaľ ide o profesionálnych vodičov. „V súčasnosti máme v rámci tréningového programu Dachser Service & Ausbildungs ​​GmbH na profesionálnych vodičov 207 ľudí, čo z nás robí jedno z najväčších tréningových centier pre vodičov v Nemecku. V ďalšom kroku sa zameriame tiež na implementáciu programov pre logistických operátorov v prepravných termináloch a skladoch,“ hovorí Simon.

**Prehľad čistých príjmov:**

|  |  |  |  |
| --- | --- | --- | --- |
| **Čisté príjmy (v miliónoch EUR)**  | **2018** | **2017** | **Vývoj** |
| **Road Logistics** | **4 465** | **4 187** | **+6.6%** |
| European Logistics | 3 548 | 3 316 | +7.0% |
| Food Logistics | 917 | 871 | +5.3% |
| **Air & Sea Logistics** | **1 185** | **1 190** | **-0.4%** |
| **Consolidation**(deducting revenue from company interests of 50% and lower) | -80 | -98 |  |
| **Skupina DACHSER** | **5 570** | **5 280** | **+5.5%** |

**Prehľad hrubých príjmov vrátane cla a dovoznej dane:**

|  |  |  |  |
| --- | --- | --- | --- |
| **Hrubé příjmy (v milionech EUR)** | **2018** | **2017** | **Vývoj** |
| **Road Logistics** | **4 741** | **4 441** | **+6.8%** |
| European Logistics | 3 824 | 3 570 | +7.1% |
| Food Logistics | 917 | 871 | +5.3% |
| **Air & Sea Logistics** | **1 835** | **1 785** | **+2.8%** |
| **Consolidation**(deducting revenue from company interests of 50% and lower) | -83 | -107 |  |
| **Skupina DACHSER** | **6 493** | **6 118** | **+6.1%** |

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 4 pobočky – v Bratislave, Lozorne, Martine a Košiciach, v ktorých pracuje 186 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 29 100 ľudí v 396 pobočkách v 44 krajinách sveta. Za rok 2017 zrealizoval cca 81,7 miliónov zásielok s hmotnosťou 39,8 miliónov ton. Celkový obrat koncernu DACHSER v roku 2017 predstavoval 6,12 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk